**Molėtų rajono savivaldybės taryba**

**SPRENDIMAS**

**DĖL savivaldybės turto nuomos be konkurso**

2022 m. kovo    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 2 dalies 3 punktu, Lietuvos Respublikos sveikatos priežiūros įstaigų įstatymo 36 straipsnio 7 dalimi, Molėtų rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo ir vykdymo tvarkos aprašo, patvirtinto Molėtų rajono savivaldybės tarybos 2019 m. lapkričio 27 d. sprendimu Nr. B1-254 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo ir vykdymo tvarkos aprašo patvirtinimo“, 3 punktu, 38.2 papunkčiu, 2020 m. rugsėjo 30 d. Molėtų rajono savivaldybės turto patikėjimo sutarties Nr. T44(13.1.55)-8 5.2.14 papunkčiu ir atsižvelgdama į viešosios įstaigos Molėtų r. pirminės sveikatos priežiūros centro direktoriaus 2022 m. kovo 16 d. įsakymą Nr. VK/22-12 „Dėl Molėtų rajono savivaldybės turto pripažinimo nereikalingu“, viešosios įstaigos Molėtų r. pirminės sveikatos priežiūros centro 2022 m. kovo 14 d. raštą Nr. S/22-82 „Dėl leidimo išnuomoti patalpas be konkurso“,

Molėtų rajono savivaldybės taryba n u s p r e n d ž i a:

1. Leisti viešajai įstaigai Molėtų r. pirminės sveikatos priežiūros centrui nuomoti be konkurso Savivaldybei nuosavybės teise priklausančias ir šiuo metu Molėtų r. pirminės sveikatos priežiūros centro patikėjimo teise valdomas 107,89 kv. m ploto patalpas (iš jų: 65,62 kv. m ploto patalpas, plane pažymėtas: 1-39, 1-40, 1-41, 1-42, ir 42,27 kv. m ploto bendro naudojimo patalpas, plane pažymėtas 1-38) poliklinikos pastate (nekilnojamojo turto registro Nr. 90/65172; unikalus Nr. 6298-4002-9017), esančiame Molėtų r. sav., Molėtų m., Graužinių g. 2, **medicinos laboratorinių tyrimų** paslaugai teikti, kai perkamos paslaugos, kurioms teikti bus naudojamas Savivaldybės turtas, ir šis turtas išnuomojamas Lietuvos Respublikos viešųjų pirkimų įstatymo nustatyta tvarka vykdomo viešojo paslaugų pirkimo metu.
2. Nustatyti:

2.1. patalpų nuomos terminą ne ilgesnį nei paslaugų teikimo sutarties galiojimo laikotarpis;

2.2. pradinę 1 kv. m nuomos kainą – 2,00 eurai per mėnesį;

2.3. patalpas nuomoti gyvenamosios vietovės bendruomenės viešiesiems poreikiams tenkinti vykdant žmonių sveikatos priežiūros veiklą;

2.4. kad, savivaldybės turto nuomininkas neturi teisės subnuomoti arba perleisti naudotis turtu tretiesiems asmenims.

1. Pavesti viešosios įstaigos Molėtų r. pirminės sveikatos priežiūros centro direktoriui išnuomoti be konkurso šio sprendimo 1 punkte nurodytą turtą Molėtų rajono savivaldybės tarybos nustatyta tvarka.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras